མ་ཟད་དེང་སང་བོད་མིའི་སྒྲིག་འཛུགས་ཀྱི་ལྷན་ཁང་ཁག་གི་ལས་བྱེད་ཚོའི་སྦྲགས་སྐད་རྒྱག་སྟངས་དེ་མཐོང་ཚེ།སེམས་ལ་དགའ་སྡུག་གི་ཚོར་བ་ཡོད་མཁན་ཞིག་ཡིན་ན་ངོ་མ་ཡི་མུག་པ་ཞིག་རེད།དེ་ཡང་ཁོང་ཚོ་ལས་ཁུངས་ཀྱི་ཕྱི་ལོགས་སུ་འགྲོ་སྐབས་སྲང་ལམ་བར་གྱི་སྐད་ཆ་ལྟ་བུ་ཡིན་ན་ཁག་མེད།འོན་ཀྱང་དེ་འདྲ་མ་རེད།ཉེ་ཆར་གངས་སྐྱིད་གཉའ་ཁྲི་ཚོགས་ཁང་དུ་སྲིད་སྐྱོང་གིས་བོད་མིའི་སྒྲིག་འཛུགས་ཀྱི་སྲི་ཞུ་བ་ཚོར་དབུ་མའི་ལམ་སྐོར་ལ་གཏམ་བཤད་ཅིག་གནང་སོང་།སྐབས་དེར་གསར་འགོད་པའི་མིང་ཐོག་ནས་ནང་དུ་བཏང་མ་སོང་ཡང།ཟུར་ཉན་པའི་མིང་ཐོག་ནས་སོང་བ་ཡིན།སྲིད་སྐྱོང་གིས་གཏམ་བཤད་ཚར་རྗེས་སྲི་ཞུ་བ་ཚོ་དང་ལྷན་དྲི་བ་དྲིས་ལན་གནང་སྐབས།སྲི་ཞུ་བ་ཁག་ཅིག་གིས་ཕྱེད་ཁ་བོད་སྐད་དང་ཕྱེད་ཁ་དབྱིན་སྐད་ཡིན་པའི་དྲི་བ་ཁག་ཅིག་ཡིན་ཤག་ཤག་གིས་བཏང་སོང་ལ།ལན་རྒྱག་མཁན་གྱི་ངོས་ནས་ཀྱང་ཡིན་ཤག་ཤག་གིས་ལན་བརྒྱབ་སོང་།སྦྲགས་སྐད་ག་ཚོད་བརྒྱབ་ཀྱང་མཛད་གཙོ་རྣམ་པ་དང་སྲི་ཞུ་བ་རྣམ་པ་ཚོ་སྣང་མེད་རེད་འདུག་པས།བྱེད་སྟངས་དེར་བལྟས་ན་ནམ་རྒྱུན་ལྷན་ཁང་ཁག་གི་ནང་ལས་ཀ་བྱེད་སྐབས་ཀྱང་།ཁོང་ཚོས་སྦྲགས་སྐད་དེ་དག་སྣང་མེད་ཀྱི་ཐོག་ནས་རྒྱག་གི་ཡོད་པའི་ཚོར་བ་ཞིག་འགོག་མེད་དུ་སྐྱེས་སོང།